ร้านนี้อยู่บริเวณก่อนทางเข้าชั้น 1 ของตึกสยามกิตติฝั่งที่ติดกับสยามสแควร์ตรงข้ามโนโวเทล ร้านนี้ขายชานมหลากหลายรสชาติมีทั้งชาใส ชานมรสดั้งเดิม ชากล้วยวันนี้เดินผ่านไม่เคยได้ลองเลยมาซื้อลองสักแก้วนึงเห็นมีโปรโมชั่นนมกล้วยใส่พุดดิ้งลดราคาจาก 47 บาทเหลือ 40 บาทเลยลองสั่งมาลองชิม แต่เมนูนี้ส่วนตัวแอบรู้สึกว่าหวานมากเกินไป และชาก็ไม่เห็นหอมกล้วยมากเท่าไหร่ พุดดิ้งชอกโกแลตรสชาติมาตรฐานใส่มากับนมกล้วยแล้วมันกลืนกันหวานรวมๆงงๆกันไปหมด หวานจนแสบคอ ไม่ค่อยชอบเมนูนี้เท่าไหร่ แต่ยังไม่เคยได้ชิมชานมมาตรฐานของที่นี่ว่าเป็นอย่างไร ถ้าคราวหน้ามีโอกาสมาลองทานที่นี่ก็จะลองสั่งเมนูชานมสูตรมาตรฐานของที่นี่มาลองชิมดู อย่างไรก็ตาม จริงๆที่นี่มีให้เลือกระดับความหวานได้ แต่เนื่องจากไม่เคยลองร้านนี้มาก่อนเลยสั่งหวานมาตรฐานไป แต่ที่ได้จริงๆรู้สึกว่าหวานมากไป ถ้าใครจะสั่งเมนูนี้ก็ลองสั่งลดความหวานดูนะคะ อาจจะช่วยให้รสชาติดีมากขึ้น